stanford-oval/wikipedia huggingface dataset:
ลอดช่อง
ส่วนผสม

ส่วนผสมทั่วไปของลอดช่องคือกะทิ แป้งปั้นเป็นรูปแท่งใส่สีเขียว โดยปกติมาจากใบเตย น้ำแข็งปั่นและน้ำตาลมะพร้าว ส่วนผสมเพิ่มอื่น ๆ ได้แก่ ถั่วแดง ข้าวเหนียว เฉาก๊วย ในซุนดา ลอดช่องสิงคโปร์เป็นขนมทำจากแป้งหรือสาคูปั้นเป็นแท่ง กินกับกะทิและน้ำเชื่อมจากน้ำตาลของต้นหมาก ไม่ใส่น้ำแข็ง ในภาษาชวา เจ็นดล หมายถึงส่วนที่เป็นแป้งสีเขียวเท่านั้น ถ้านำ เจ็นดล มารวมกับน้ำตาลมะพร้าวและกะทิ จะเรียก ดาเว็ต ดาเว็ตที่นิยมมากที่สุดคือ เอ็ซดาเว็ต ในชวากลาง ด้วยอิทธิพลจากสิงคโปร์และอาหารตะวันตก ทำให้มีลอดช่องรูปแบบแปลก ๆ เช่น กินกับไอศกรีมวานิลลาหรือทุเรียน
การจำหน่าย

ลอดช่องเป็นขนมที่นิยมทั่วไปในเอเชียตะวันออกเฉียงใต้ และนิยมขายทั้งในศูนย์อาหาร ข้างถนน และที่อื่น ๆ ลอดช่องสิงคโปร์หรือดาเว็ตดั้งเดิมไม่กินกับน้ำแข็ง แต่เมื่อเทคโนโลยีเข้ามาทำให้มีเจ็นดลเย็นกินกับน้ำแข็ง (เอ็ซเซอรัต) เป็นไปได้ว่าในแต่ละประเทศมีสูตรเฉพาะของตนเอง โดยเฉพาะเมืองเก่าของมาเลเซีย เช่น มะละกา ปีนัง และกัวลาลัมเปอร์
รูปหลายเหลี่ยมสร้างได้

การสร้างรูปห้าเหลี่ยมปรกติ
รูปหลายเหลี่ยมสร้างได้ คือรูปหลายเหลี่ยมปรกติที่สามารถสร้างขึ้นด้วยวงเวียนและสันตรง ตัวอย่างเช่น รูปห้าเหลี่ยมปรกติ เป็นรูปหลายเหลี่ยมรูปหนึ่งที่สามารถสร้างได้ด้วยวงเวียนและสันตรง ในขณะที่รูปเจ็ดเหลี่ยมปรกติเป็นรูปที่ไม่สามารถสร้างได้
เงื่อนไขที่ทำให้สามารถสร้างได้

รูป n เหลี่ยมปรกติสามารถสร้างขึ้นด้วยวงเวียนและสันตรง ถ้า n คือผลคูณระหว่างกำลังของ 2 และจำนวนใด ๆ ที่แตกต่างกันของจำนวนเฉพาะแฟร์มาต์
รูปหลายเหลี่ยมปรกติบางรูปสามารถสร้างขึ้นได้ง่ายด้วยวงเวียนและสันตรง แต่ก็มีบางรูปที่สร้างไม่ได้ ด้วยสิ่งนี้จึงทำให้เกิดคำถามที่ว่า เป็นไปได้หรือไม่ที่รูปหลายเหลี่ยมปรกติ ทั้งหมด จะสามารถสร้างได้ด้วยวงเวียนและสันตรง ถ้าไม่ได้ มีรูปใดบ้างที่สร้างได้หรือไม่ได้
คาร์ล ฟรีดริช เกาส์ ได้พิสูจน์ว่ารูปสิบเจ็ดเหลี่ยมปรกติสามารถสร้างได้เมื่อ พ.ศ. 2339 (ค.ศ. 1796) และห้าปีต่อมา เขาก็ได้สร้างทฤษฎี Gaussian periods ในงานเขียน Disquisitiones Arithmeticae ซึ่งทฤษฎีนี้ทำให้เขาสามารถกำหนดเงื่อนไขเพียงพอขึ้นมาอย่างหนึ่ง เพื่อที่จะทดสอบความสามารถในการสร้างของรูปหลายเหลี่ยมปรกติดังนี้
เกาส์คาดการณ์ว่าเงื่อนไขนี้อาจเป็นเงื่อนไขจำเป็น แต่เขาก็ไม่ได้เสนอการพิสูจน์สำหรับคำกล่าวนี้ จนกระทั่งได้รับการพิสูจน์โดย Pierre Wantzel เมื่อ พ.ศ. 2380 (ค.ศ. 1837) คำกล่าวนี้อาจดูเหมือนว่าเกาส์ไม่ได้มีการพิสูจน์ที่ถูกต้อง เพราะหากให้ n = 9 การสร้างรูปเก้าเหลี่ยมปรกติจะยุติลงด้วยความเป็นไปไม่ได้ที่จะแบ่งมุม 120° ออกเป็นสามส่วนเท่ากัน ซึ่งเป็นข้อเท็จจริงที่เกาส์ได้ตระหนักไว้แล้ว
เงื่อนไขที่ทำให้สามารถสร้างได้ > ผลจากทฤษฎีของเกาส์

จำนวนแฟร์มาต์มีเพียง 5 จำนวนแรกเท่านั้นที่เป็นจำนวนเฉพาะ
ซึ่งจำนวนแฟร์มาต์ถัดไปอีก 7 จำนวนคือ F5 ถึง F11 เป็นจำนวนประกอบ (ลำดับ  A019434)
ดังนั้นรูป n เหลี่ยมปรกติที่สามารถสร้างได้ ได้แก่
ส่วนรูป n เหลี่ยมปรกติที่สร้างไม่ได้ด้วยวงเวียนและสันตรง ได้แก่
ทฤษฎีทั่วไป

หลักการของการพิสูจน์ข้างต้นได้ถูกอธิบายไว้อย่างเด่นชัดด้วยทฤษฎีกาลัว (Galois theory) ซึ่งแสดงไว้อย่างตรงไปตรงมาในเรขาคณิตวิเคราะห์ว่า ความยาวที่สามารถสร้างได้ จะต้องมาจากความยาวพื้นฐานที่เป็นคำตอบของสมการกำลังสองบางลำดับ ในพจน์ของทฤษฎีฟีลด์ ความยาวเช่นนั้นจะต้องถูกบรรจุอยู่ในภาคขยายฟีลด์ (field extension) ที่สร้างขึ้นจากการซ้อนทับกันของภาคขยายกำลังสอง (quadratic extension) ดังนั้นฟีลด์ที่ถูกสร้างขึ้นจะมีดีกรีเหนือฟีลด์ฐานเท่ากับกำลังของ 2 จำนวนหนึ่ง
ในกรณีเฉพาะสำหรับรูป n เหลี่ยมปรกติ คำถามในตอนแรกจึงลดทอนลง กลายเป็นว่าการสร้างเส้นตรงให้มีความยาวเท่ากับ cos(2π/n) จะสามารถทำได้อย่างไร
จำนวนนี้ cos(2π/n) วางตัวอยู่ในฟีลด์ไซโคลโทมิก (cyclotomic field) ที่ n และด้วยข้อเท็จจริงก็อยู่ในฟีลด์ย่อยของจำนวนจริงด้วย ซึ่งเป็นฟีลด์จำนวนจริงโดยรวม (totally real field) และเป็นปริภูมิเวกเตอร์ตรรกยะของมิติ ½φ(n) เมื่อ φ(n) คือฟังก์ชันทอเทียนต์ของออยเลอร์ (Euler's totient function) ผลลัพธ์ของ Wantzel ก็มาจากการคำนวณที่แสดงว่า φ(n) คือกำลังของ 2 ในกรณีดังกล่าว
จากการสร้างรูปแบบเกาส์ เมื่อกรุปของกาลัวเป็น 2-กรุป จะบอกได้ว่ามีลำดับของกรุปย่อยของจำนวน 1, 2, 4, 8, ... ที่ซ้อนในกันอยู่โดยสมาชิกแต่ละตัวกับตัวถัดไป (ในเรื่องทฤษฎีกรุปคืออนุกรมประกอบ) ซึ่งสามารถพิสูจน์ได้ง่ายโดยการอุปนัยว่ากรณีเช่นนี้เป็นกรุปอาบีเลียน เพราะฉะนั้นจึงมีฟีลด์ย่อยหลายฟีลด์ที่ซ้อนอยู่ภายในฟีลด์ไซโคลโทมิก โดยแต่ละตัวนั้นยกกำลัง 2 ของตัวก่อนหน้า การสร้างจำนวนขึ้นในฟีลด์จึงสามารถเขียนขึ้นด้วยทฤษฎี Gaussian period ตัวอย่างเช่นกำหนดให้ n = 17 จะมีช่วงคาบหนึ่งที่เป็นผลบวกของ 8 รากของ 1, คาบหนึ่งที่เป็น 4 รากของ 1, และอีกคาบหนึ่งเป็นผลบวกของ 2 รากของ 1 ซึ่งนั่นก็คือ cos(2π/17)
รากปฐมฐานแต่ละตัวเป็นรากของสมการกำลังสองดังที่กล่าวไว้ก่อนหน้านี้ นอกจากนั้นสมการเหล่านี้จะมีคำตอบเป็นจำนวนจริงมากกว่าที่จะเป็นจำนวนเชิงซ้อน ดังนั้นหลักการเช่นนี้จึงสามารถนำไปใช้ในการสร้างรูปทางเรขาคณิตได้ เพราะว่าทุกอย่างที่ทำมาตั้งแต่ต้นอยู่ในฟีลด์จำนวนจริงโดยรวม
การสร้างด้วยวงเวียนและสันตรง

เราทราบว่ารูปหลายเหลี่ยมสร้างได้ สามารถสร้างด้วยวงเวียนและสันตรงทั้งหมด ถ้ากำหนดให้ n = p·q โดยให้ p = 2 หรือให้ p และ q เป็นจำนวนเฉพาะสัมพัทธ์ ดังนั้นรูป n เหลี่ยมจะสามารถสร้างขึ้นได้จากรูป p เหลี่ยมและรูป q เหลี่ยมดังนี้
ถ้า p = 2: วาดรูป q เหลี่ยมและแบ่งครึ่งมุมที่ศูนย์กลางของมันมุมหนึ่ง จากกรณีนี้ เราจะได้รูป 2q เหลี่ยมถูกสร้างขึ้นมา
ถ้า p > 2: วาดรูป p เหลี่ยมและรูป q เหลี่ยมภายในวงกลมรูปเดียวกัน โดยให้ใช้จุดยอดจุดหนึ่งร่วมกัน เนื่องจาก p และ q เป็นจำนวนเฉพาะที่สัมพันธ์กัน ดังนั้นจะมีจุดยอดสองจุดที่แบ่งมุมที่ศูนย์กลางออกเป็นขนาด 360°/(p·q) จากกรณีนี้ เราจะได้รูป p·q เหลี่ยมถูกสร้างขึ้นมา
ดังนั้นจึงเหลือเพียงกรณีที่จะต้องหาว่า รูป n เหลี่ยมสามารถสร้างด้วยวงเวียนและสันตรงอย่างไร เมื่อ n เป็นจำนวนเฉพาะแฟร์มาต์
การสร้างรูปสามเหลี่ยมปรกติ (ด้านเท่า) นั้นเป็นเรื่องง่าย มีการค้นพบมาตั้งแต่สมัยโบราณ
การสร้างรูปห้าเหลี่ยมปรกติ ได้อธิบายไว้โดยยุคลิด ในงานเขียนชื่อ Elements เมื่อประมาณ พ.ศ. 243 (300 ปีก่อนคริสตกาล) และโดยทอเลมี ในงานเขียนชื่อ Almagest เมื่อประมาณ พ.ศ. 693 (ค.ศ. 150)
ถึงแม้ว่าเกาส์สามารถพิสูจน์ได้ว่า รูปสิบเจ็ดเหลี่ยมปรกติสามารถสร้างได้ แต่เขาก็ไม่ได้แสดงวิธีการสร้างให้ดู การสร้างรูปสิบเจ็ดเหลี่ยมปรกติเป็นครั้งแรกนั้นกระทำโดย Erchinger ในหนึ่งปีให้หลัง หลังจากผลงานของเกาส์
การสร้างรูป 257 เหลี่ยมปรกติโดยละเอียดเป็นครั้งแรก อธิบายไว้โดย Friedrich Julius Richelot เมื่อ พ.ศ. 2375 (ค.ศ. 1832)
การสร้างรูป 65537 เหลี่ยมปรกติเป็นครั้งแรก อธิบายไว้โดย Johann Gustav Hermes เมื่อ พ.ศ. 2437 (ค.ศ. 1894) ซึ่งการสร้างนั้นซับซ้อนมาก Hermes ใช้เวลาถึง 10 ปีเพื่อที่จะเขียนต้นฉบับลายมือกว่า 200 หน้า (อย่างไรก็ตาม John Horton Conway ได้ตั้งข้อสงสัยต่อความถูกต้องในงานเขียนของ Hermes)
การสร้างแบบอื่น

แนวคิดของความสามารถในการสร้างรูปหลายเหลี่ยมปรกติทั้งหมดที่กล่าวมา เป็นการเน้นย้ำว่าใช้เพียงวงเวียนและสันตรง ดังนั้นการสร้างแบบอื่นจึงสามารถเกิดขึ้นได้หากมีเครื่องมืออื่นๆ มาช่วย ตัวอย่างเช่นวิธีการหนึ่งคือ การสร้างแบบนิวซิส (neusis construction) ซึ่งจำเป็นต้องใช้ไม้บรรทัดที่มีสเกลแทนสันตรง การสร้างรูปเจ็ดเหลี่ยมปรกติด้วยวิธีการนิวซิสจึงสามารถทำได้ง่าย ถึงแม้ว่ารูปหลายเหลี่ยมอีกจำนวนมากก็ยังคงไม่สามารถสร้างได้
แหล่งข้อมูลอื่น

Duane W. DeTemple (1991). "Carlyle Circles and the Lemoine Simplicity of Polygonal Constructions". The American Mathematical Monthly. 98 (2): 97–108. doi:10.2307/2323939. MR1089454.
Christian Gottlieb (1999). "The Simple and Straightforward Construction of the Regular 257-gon". Mathematical Intelligencer. 21 (1): 31–37. MR1665155.
Regular Polygon Formulas, Ask Dr. Math FAQ.
Why Gauss could not have proved necessity of constructible regular polygons เก็บถาวร 2011-07-20 ที่ เวย์แบ็กแมชชีน
การศึกษาทางนิเวศวิทยา

การศึกษาทางนิเวศวิทยา (อังกฤษ: Ecological study) เป็นการศึกษาองค์ความเสี่ยง ต่อสุขภาพหรือผลอย่างอื่น ๆ อาศัยข้อมูลประชากรที่กำหนดส่วนโดยภูมิภาคหรือโดยกาลเวลา แทนที่จะใช้ข้อมูลในระดับบุคคล ทั้งค่าองค์ความเสี่ยงและค่าผลจะเป็นค่าเฉลี่ยของประชากรส่วนต่าง ๆ (ไม่ว่าจะกำหนดโดยภูมิภาคหรือโดยกาลเวลา) แล้วใช้เปรียบเทียบกันโดยวิธีการทางสถิติ
การศึกษาแบบนี้สามารถพบความสัมพันธ์ระหว่างองค์ความเสี่ยงกับผลทางสุขภาพ บ่อยครั้งก่อนวิธีการทางวิทยาการระบาดหรือทางการทดลองอย่างอื่น ๆ
ตัวอย่างที่โดดเด่น > การศึกษาอหิวาตกโรค

การศึกษาของจอห์น สโนว์เกี่ยวกับการระบาดของอหิวาตกโรคในลอนดอนเป็นการศึกษายุคแรกที่ช่วยแก้ปัญหาสุขภาพ สโนว์ได้ใช้แผนที่การตายเพราะอหิวาต์เพื่อกำหนดว่าแหล่งกำเนิดของโรคอยู่ที่เครื่องสูบน้ำที่ถนนแห่งหนึ่งแล้วให้นำเอาด้ามเครื่องสูบน้ำออกใน ค.ศ. 1854 ซึ่งหยุดการเสียชีวิตจากโรค
แต่จะต้องรอจนถึง ค.ศ. 1883 เมื่อโรเบิร์ต คอคค้นพบแบคทีเรียที่ก่อให้เกิดโรคจึงเข้าใจว่าโรคแพร่กระจายได้อย่างไร
ตัวอย่างที่โดดเด่น > อาหารกับมะเร็ง

มีการศึกษาเกี่ยวกับองค์ความเสี่ยงทางอาหารต่อโรคมะเร็งกำหนดโดยภูมิภาคและกาลเวลา งานข้ามประเทศหลายงานที่ศึกษาความสัมพันธ์ระหว่างอุบัติการณ์ของโรคมะเร็งและอัตราการตายกับอาหารที่บริโภคประจำชาติ โดยพบว่าองค์ความเสี่ยงทางอาหารต่าง ๆ เช่น โภคภัณฑ์จากสัตว์ (เนื้อสัตว์ นม ปลา และไข่) น้ำตาลหรือสารเพิ่มความหวานที่เติมในอาหารและไขมัน เป็นองค์ความเสี่ยงของโรคมะเร็งหลายประเภท ในขณะที่ธัญพืชและโภคภัณฑ์จากพืชที่ไม่ได้นำส่วนต่าง ๆ ออก (whole) ดูเหมือนจะลดระดับความเสี่ยงของโรคมะเร็งหลายชนิด 
อัตราการเกิดโรคมะเร็งที่สามัญในประเทศตะวันตก ที่เปลี่ยนไปตามกาลเวลาในประเทศญี่ปุ่น สัมพันธ์กับการเปลี่ยนอาหารไปเป็นแบบชาวตะวันตก
ตัวอย่างที่โดดเด่น > รังสียูวีกับมะเร็ง

ความเข้าใจองค์ความเสี่ยงของโรคมะเร็งที่ก้าวหน้าขึ้น ได้มาจากการตรวจแผนที่อัตราการตายจากโรคมะเร็ง มีการใช้แผนที่โรคมะเร็งลำไส้ใหญ่ในประเทศสหรัฐอเมริกา เพื่อเสนอสมมุติฐานว่า การได้รับรังสีอัลตราไวโอเลตชนิดบี (UVB) โดยผ่านกระบวนการผลิตวิตามินดีของร่างกาย จะลดระดับความเสี่ยงต่อโรคมะเร็ง ตั้งแต่นั้นมา ได้มีการศึกษาทางนิเวศวิทยามากมายที่แสดงการลดอุบัติการณ์หรืออัตราการตาย ของโรคมะเร็งกว่า 20 ชนิด เนื่องจากการได้รับ UVB จากแสงอาทิตย์
ตัวอย่างที่โดดเด่น > อาหารกับโรคอัลไซเมอร์

มีการศึกษาความสัมพันธ์ระหว่างอาหารกับโรคอัลไซเมอร์ทั้งโดยภูมิภาคและกาลเวลา บทความวิชาการงานแรกที่แสดงความสัมพันธ์ เป็นการศึกษาทำในหลายประเทศที่ตีพิมพ์ใน ค.ศ. 1997 
เป็นงานที่ใช้ความชุกของโรคในประเทศ 11 ประเทศเทียบกับองค์ประกอบทางอาหารต่าง ๆ แล้วพบว่า ไขมันและพลังงานทั้งหมดที่บริโภคมีสหสัมพันธ์ในระดับสูงกับความชุกโรคในขณะที่ปลาและธัญพืชมีสหสัมพันธ์เชิงผกผัน (คือป้องกันโรค) ปัจจุบัน อาหารพิจารณาว่า เป็นองค์ความเสี่ยงสำคัญของโรคนี้ 
การศึกษาใน ค.ศ. 2014 รายงานว่า การเกิดโรคอัลไซเมอร์ในประเทศญี่ปุ่นอย่างรวดเร็วระหว่าง ค.ศ. 1985-2007 น่าจะเป็นเพราะการเปลี่ยนการบริโภคจากอาหารญี่ปุ่นไปเป็นอาหารแบบชาวตะวันตก
ตัวอย่างที่โดดเด่น > รังสียูวีกับไข้หวัดใหญ่

งานตัวอย่างอีกงานหนึ่งใน ค.ศ. 2006 ศึกษาโรคไข้หวัดใหญ่ตามกาลเวลาแล้วตั้งสมมุติฐานว่า การเกิดขึ้นของโรคที่ต่าง ๆ ตามฤดู โดยมากเป็นเพราะการได้รับรังสีอัลตราไวโอเลตชนิดบี และการมีระดับสาร calcifediol ซึ่งเป็นสารก่อนฮอร์โมน (prehormone) ที่ผลิตในตับ ที่ต่าง ๆ กันตามฤดู
งานทดลองแบบสุ่มและมีกลุ่มควบคุมในเด็กนักเรียนญี่ปุ่นที่ตีพิมพ์ใน ค.ศ. 2010 พบว่า การทานวิตามินดี3 (D3) วันละ 1000 หน่วยสากล จะลดระดับความเสี่ยงโรคไข้หวัดใหญ่ชนิดเอถึง 2 ใน 3 (67%)
ข้อดีและข้อเสีย

การศึกษาแบบนี้มีประโยชน์โดยเฉพาะในการสร้างสมมุติฐาน เพราะว่า สามารถใช้ของมูลที่มีอยู่แล้วเพื่อทดสอบสมมุติฐาน ข้อดีของการศึกษาแบบนี้ก็คือ สามารถที่จะใช้ข้อมูลของคนเป็นจำนวนมาก ในการตรวจสอบองค์ความเสี่ยงเป็นจำนวนมากมีเหตุผลวิบัติอย่างหนึ่งที่เรียกว่า ecological fallacy ซึ่งหมายถึงผลที่พบในระดับกลุ่มอาจจะใช้ไม่ได้ในระดับบุคคลแต่จริง ๆ แล้ว เหตุผลวิบัติแบบเดียวกันนี้ก็เกิดขึ้นได้ในการศึกษาแบบสังเกต (observational studies) และงานทดลองแบบสุ่มและมีกลุ่มควบคุม (randomized controlled trials) เพราะว่า การศึกษาทางวิทยาการระบาด ล้วนแต่ต้องตรวจสอบทั้งบุคคลที่มีผลทางสุขภาพที่สัมพันธ์กับองค์ความเสี่ยงที่เป็นประเด็นศึกษา ทั้งบุคคลที่ไม่มี ยกตัวอย่างเช่น ความแตกต่างทางกรรมพันธุ์จะมีอิทธิพลต่อการตอบสนองต่อยา ดังนั้น ความวิตกกังวลเกี่ยวกับ ecological fallacy ไม่ควรเป็นเหตุเพื่อตำหนิการศึกษาแบบนี้  เรื่องที่สำคัญกว่าก็คือการศึกษาทางนิเวศวิทยาควรจะรวบรวมองค์ความเสี่ยง (ต่อผลอย่างหนึ่ง) ที่รู้ให้มากที่สุดเท่าที่จะเป็นไปได้ แล้วผลของงานควรประเมินโดยใช้วิธีอื่น ๆ ยกตัวอย่างเช่น Bradford Hill criteria เพื่อตรวจสอบความเป็นเหตุผลในระบบชีวภาพ
มาลีเอโตอา

มาลีเอโตอา ลาอูเปปา ดำรงตำแหน่งเป็นมาลีเอโตอาใน ค.ศ. 1880 ถึง 1898
มาลีเอโตอา ตานูมาฟีลีที่ 1 ดำรงตำแหน่งเป็นมาลีเอโตอาใน ค.ศ. 1898 ถึง 1939
มาลีเอโตอา (ซามัว: Mālietoa; แม่แบบ:IPA-sm Mālietoa) เป็นราชวงศ์ของรัฐและหนึ่งในสี่ตำแหน่งประมุขที่ยิ่งใหญ่แห่งประเทศซามัว แปลตรงตัวเป็น "นักรบผู้ยิ่งใหญ่" ต้นกำเนิดของชื่อตำแหน่งมาจากประโยคสุดท้ายของนักรบชาวตองงาขณะหนีจากชายหาดไปที่เรือของพวกเขาว่า "มาลีเอโตอา, มาโลเอตาอู..." ("นักรบผู้ยิ่งใหญ่ ขอบคุณสำหรับสงคราม)
ปัจจุบัน ผู้ดำรงตำแหน่งนี้คือ มาลีเอโตอา ฟาอามาอูซีลี โมลี ผู้ถูกมอบให้ด้วยพระเกียรติแห่งมาลีเอในวันที่ 16 สิงหาคม ค.ศ. 2018 เสด็จขึ้นครองราชย์หลังมาลีเอโตอา ตานูมาฟีลีที่ 2 พระราชบิดาสวรรคตในวันที่ 11 พฤษภาคม ค.ศ. 2007
ดูเพิ่ม

ฟาอามาไต ระบบประมุขซามัว
มาตาอาฟา
ตูอีมาเลอาลีอีฟาโน
ตูปูอา ตามาเซเซ
ตูอี มานูอา
แหล่งข้อมูลอื่น

http://pidp.eastwestcenter.org/pireport/2010/July/07-21-16.htm เก็บถาวร 2016-03-03 ที่ เวย์แบ็กแมชชีน
http://www.samoaobserver.ws/index.php?option=com_content&view=article&id=24634:samoan-prince&catid=1:latest-news&Itemid=50 เก็บถาวร 2012-03-05 ที่ เวย์แบ็กแมชชีน
New Zealand Herald: Two men make history in Samoa เก็บถาวร 2007-09-29 ที่ เวย์แบ็กแมชชีน
สกินวอล์กเกอร์

ในวัฒนธรรมนาวาโฮ สกินวอล์กเกอร์ (อังกฤษ: Skin-walker, แปลตรงตัว 'yee naaldlooshii') เป็นหมอผีที่เป็นอันตรายประเภทหนึ่งซึ่งมีความสามารถในการแปลงร่าง สิงร่างหรือปลอมตัวเป็นสัตว์ได้ ไม่เคยใช้คำนี้สำหรับผู้รักษา
พื้นหลัง

ในภาษานาวาโฮ yee naaldlooshii แปลว่า "มันเดินด้วยการวิธีการ 4 ขา"  แม้ว่าอาจจะเป็นความหลากหลายที่พบเห็นได้ทั่วไปในนิยายสยองขวัญโดยคนที่ไม่ใช่ชาวนาวาโฮ แต่ yee naaldlooshii ก็เป็นหนึ่งในหลาย ๆ ประเภทของสกินวอล์กเกอร์ในวัฒนธรรมนาวาโฮ โดยเฉพาะ มันเป็นประเภทของ 'ánti'įhnii
หมอผีชาวนาวาโฮรวมถึงสกินวอล์กเกอร์ เป็นตัวแทนของสิ่งที่ตรงกันข้ามกับคุณค่าทางวัฒนธรรมของนาวาโฮ แม้ว่าหมอชุมชนและคนทำงานด้านวัฒนธรรมจะเรียกว่าแพทย์ชายและหญิง หรือเรียกในแง่บวกอื่น ๆ ในภาษาพื้นเมืองของชุมชน หมอผีก็ถูกมองว่าเป็นสิ่งชั่วร้าย ทำพิธีที่เป็นอันตรายและเวทมนตร์บิดเบือน โดยบิดเบือนผลงานดี ๆ ของการแพทย์ที่คนโบราณทำกัน เพื่อฝึกฝนการทำความดี หมอแผนโบราณอาจเรียนรู้เวทมนตร์ทั้งดีและชั่ว เพื่อป้องกันความชั่วร้าย แต่คนที่เลือกที่จะเป็นหมอผีจะถูกมองว่าชั่วร้าย
ตำนานของสกินวอล์กเกอร์นั้นไม่เป็นที่เข้าใจกันดีนักสำหรับคนนอกวัฒนธรรมนาวาโฮ ทั้งเนื่องจากความไม่เต็มใจที่จะพูดคุยเรื่องนี้กับบุคคลภายนอก เช่นเดียวกับสิ่งที่นักวิชาการชาวเชโรกี เอเดรียน คีน กล่าวว่า มันคือการขาดบริบททางวัฒนธรรมที่จำเป็นในเรื่องราวที่ซ่อนอยู่ภายใน ชาวนาวาโฮแบบดั้งเดิมไม่เต็มใจที่จะเปิดเผยตำนานสกินวอล์กเกอร์ให้กับผู้ที่ไม่ใช่ชาวนาวาโฮ หรือพูดคุยเรื่องนี้เลยในหมู่ผู้ที่พวกเขาไม่เชื่อใจ คีน ผู้ก่อตั้งเว็บไซต์Native Appropriationsได้เขียนเพื่อตอบสนองต่อบุคคลที่ไม่ใช่ชาวนาวาโฮที่รวมเอาตำนานไว้ในงานเขียนของตัวเอง (และโดยเฉพาะผลกระทบเมื่อเจ. เค. โรว์ลิงทำเช่นนั้น) ว่า "เราในฐานะชนพื้นเมืองตอนนี้เปิดใจรับ คำถามมากมายเกี่ยวกับความเชื่อและประเพณีเหล่านี้ ... แต่สิ่งเหล่านี้ไม่ใช่สิ่งที่บุคคลภายนอกต้องการหรือควรพูดคุยเลย ฉันขอโทษถ้ามันดูเหมือน 'ไม่ยุติธรรม' แต่นั่นคือวิธีที่วัฒนธรรมของเราอยู่รอด"
ตำนาน

สัตว์ที่เกี่ยวข้องกับเวทมนตร์มักจะรวมถึงความเจ้าเล่ห์ เช่นหมาป่าไคโยตี อย่างไรก็ตาม อาจรวมถึงสิ่งมีชีวิตอื่น ๆ ซึ่งโดยปกติแล้วจะเกี่ยวข้องกับความตายหรือลางร้าย พวกมันอาจมีสัตว์หรือคนและเดินไปมาในร่างกายของพวกมัน สกินวอล์กเกอร์อาจเป็นชายหรือหญิงก็ได้
เรื่องราวของสกินวอล์กเกอร์ที่เล่าให้เด็กชาวนาวาโฮเล่าอาจเป็นการต่อสู้ดิ้นรนต่อชีวิตและความตายโดยสมบูรณ์ซึ่งจบลงด้วยการที่สกินวอล์กเกอร์หรือนาวาโฮฆ่าอีกคนหนึ่ง หรือเรื่องราวการเผชิญหน้าบางส่วนที่จบลงด้วยทางตัน เรื่องราวการเผชิญหน้าอาจประกอบขึ้นเป็นเรื่องราวชัยชนะของนาวาโฮ โดยมีสกินวอล์กเกอร์เข้าใกล้โฮแกนและสร้างความหวาดกลัว
การตีความเรื่องราวของสกินวอล์กเกอร์ที่ไม่ใช่ชนพื้นเมืองอยู่ในรูปแบบของเรื่องราวการเผชิญหน้าบางส่วนบนท้องถนน ซึ่งตัวเอกมีความเสี่ยงชั่วคราว แต่จากนั้นก็หลบหนีจากสกินวอล์กเกอร์ในลักษณะที่ไม่เคยเห็นมาก่อนในเรื่องราวของนาวาโฮ  บางครั้งเด็ก ๆ ชาวนาวาโฮก็เล่าเรื่องพื้นบ้านของชาวยุโรปและแทนที่สกินวอล์กเกอร์ด้วยฆาตกรทั่วไปอย่างเดอะฮุค
ดูเพิ่ม

มนุษย์หมาป่า
เวนดิโก
ภูมิแพ้อาหาร

| ภูมิแพ้อาหาร (Food allergy) |
| --- | --- |

ภาพผู้ป่วยมีลมพิษขึ้นที่หลัง ผื่นลมพิษเป็นอาการของภูมิแพ้อาหารที่พบได้บ่อย
สาขาวิชา: Emergency medicine
อาการ: Itchiness, swelling of the tongue, vomiting, diarrhea, hives, trouble breathing, low blood pressure
การตั้งต้น: Minutes to several hours of exposure
ระยะดำเนินโรค: Long term, some may resolve
สาเหตุ: Immune response to food
ปัจจัยเสี่ยง: Family history, vitamin D deficiency, obesity, high levels of cleanliness
วิธีวินิจฉัย: Based on a medical history, elimination diet, skin prick test, oral food challenge
โรคอื่นที่คล้ายกัน: Food intolerance, celiac disease, food poisoning
การป้องกัน: Early exposure to potential allergens
การรักษา: Avoiding the food in question, having a plan if exposure occurs, medical alert jewelry
ยา: Adrenaline (epinephrine)
ความชุก: ~6% (developed world)
ภูมิแพ้อาหารเป็นการตอบสนองทางภูมิคุ้มกันผิดปกติต่ออาหาร อาการและอาการแสดงมีได้ตั้งแต่เล็กน้อยถึงรุนแรง อาจมีคัน ลิ้นบวม อาเจียน อาการท้องร่วง ลมพิษ หายใจลำบากหรือความดันเลือดต่ำ ตรงแบบเกิดไม่กี่นาทีถึงหลายชั่วโมงหลังสัมผัส เมื่ออาการรุนแรง เรียก แอนาฟิแล็กซิส ความไม่ทนอาหารและอาหารเป็นพิษเป็นอีกภาวะต่างหาก
อาาหรทั่วไปที่ทำให้เกิดภูมิแพ้อาหารมีนมวัว ถั่วลิสง ไข่ หอย ผลเปลือกแข็งเมล็ดเดียว (nut) ข้าวสาลี ข้าวเจ้าและผลไม้ พบภูมิแพ้ชนิดใดบ่อยที่สุดขึ้นอยู่กับประเทศ ปัจจัยเสี่ยงมีประวัติภูมิแพ้ในครอบครัว การขาดวิตามินดี โรคอ้วนและระดับความสะอาดสูง ภูมิแพ้เกิดเมื่ออิมมูโนโกลบูลินอี (IgE) ซึ่งเป็นส่วนหนึ่งของระบบภูมิคุ้มกันของร่างกาย เกาะกับโมเลกุลอาหาร ปกติโปรตีนในอาหารที่เป็นปัญหา เหตุนี้กระตุ้นการหลั่งสารเคมีอักเสบ เช่น ฮิสตามีน การวินิจฉัยปกติอาศัยประวัติการแพทย์ การเลี่ยงอาหารที่สงสัย (elimination diet) การทดสอบแทงผิวหนัง (skin prick test) การทดสอบเลือดหาแอนติบอดี IgE ที่จำเพาะกับอาหาร หรือการกระตุ้นให้ปรากฏโดยอาหารทางปาก (oral food challenge)
การสัมผัสสารที่อาจก่อภูมิแพ้ในช่วงต้นของชีวิตอาจช่วยป้องกัน การรักษามีการเลี่ยงอาหารที่ทำให้เกิดอาหารและมีแผนหากเกิดการสัมผัสเป็นหลัก แผนดังกล่าวอาจรวมการให้อะดรีนาลิน (อีพิเนฟริน และการสวมเครื่องเพชรพลอยเตือนทางการแพทย์) ประโยชน์ของการรักษาด้วยการก่อภูมิคุ้มกันสารก่อภูมิแพ้ (allergen immunotherapy) สำหรับภูมิแพ้อาหารยังไม่ชัดเจน และในปี 2558 ยังไม่แนะนำ ภูมิแพ้อาหารบางชนิดหายไปเมื่ออายุมากขึ้น ซึ่งรวมภูมิแพ้นม ไข่และถั่วเหลือง ส่วนภูมิแพ้บางชนิด เช่น ภูมิแพ้ผลเปลือกแข็งเมล็ดเดียวและหอยตรงแบบไม่หาย
ในประเทศพัฒนาแล้ว ประชากร 4% ถึง 8% มีภูมิแพ้อาหารอย่างน้อยหนึ่งชนิด พบในเด็กบ่อยกว่าผู้ใหญ่และดูมีความถี่เพิ่มขึ้น เด็กชายปรากฏว่าพบบ่อยว่าเด็กหญิง ภูมิแพ้บางชนิดมักพบในอายุน้อย ส่วนภูมิแพ้บางชนิดตรงแบบเกิดในอายุมาก ในประเทศพัฒนาแล้ว ประชากรสัดส่วนใหญ่เชื่อว่าตนมีภูมิแพ้อาหารทั้งที่ความจริงไม่มี
แหล่งข้อมูลอื่น

| --- | --- |
การจำแนกโรค: DICD-10: T78.0 ICD-9-CM: V15.01-V15.05 OMIM: 147050 MeSH: D005512 SNOMED CT: 414285001
ทรัพยากรภายนอก: MedlinePlus: 000817 eMedicine: med/806
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย
ไส้กรอกเนื้อปลา

ไส้กรอกเนื้อปลา
ไส้กรอกเนื้อปลา หรือ เกียวนิกุโซเซจิ (ญี่ปุ่น: 魚肉ソーセージ; โรมาจิ: gyonuku sōsēji) บ้างก็เรียก ฟิชชุโซเซจิ (フィッシュソーセージ) เป็นอาหารจากเนื้อปลาชนิดหนึ่งของญี่ปุ่น คล้ายคามาโบโกะ เป็นอาหารแปรรูปซึ่งทำโดยการใส่เนื้อปลาบดที่สับละเอียดลงในไส้บรรจุ ทำเป็นไส้กรอก จากนั้นให้ความร้อนและฆ่าเชื้อ
ตั้งแต่ปี 1962 ถึง 2002 มาตรฐานสินค้าเกษตรของญี่ปุ่น (มาตรฐาน JAS) ได้ถูกกำหนดขึ้นสำหรับ "แฮมและไส้กรอกเนื้อปลา" ซึ่งกำหนดให้เนื้อปลา (รวมถึงเนื้อวาฬและเนื้อจากสัตว์น้ำอื่นที่ไม่ใช่ปลา) ต้องเกิน 50% และโปรตีนจากพืชเหล่านั้น 20% หรือน้อยกว่า จึงจะถือว่าเป็น "ไส้กรอกเนื้อปลา"
ไลค์ไอม์กอนนาลอสยู

ไลค์ไอม์กอนนาลอสยู เป็นซิงเกิลที่บันทึกเสียงโดย นักร้องชาวเมริกันเมแกน เทรนเนอร์ และจอห์น เลเจนด์ สำหรับสตูดิโออัลบั้มแรกของเธอ "ไทเทิล" (2015) ประพันธ์คำร้องโดย Trainor, Justin Weaver, และ Caitlyn Smith ผลิตโดย Chris Gelbuda และ Trainor ออกจำหน่ายในค่ายEpic Records ในวันที่ 23 มิถุนายน ค.ศ. 2015
เพลงนี้ติดอันดับที่ 8 ของชาร์ตบิลบอร์ดฮอต 100 และCanadian Hot 100
ประวัติการออกจำหน่าย

| ประเทศ | วันที่ | รูปแบบ | ค่าย | Ref>  |
| --- | --- | --- | --- | --- |
| United States | June 23, 2015 | Contemporary hit radio | Epic |  |
| United States | October 6, 2015 | Rhythmic contemporary and urban adult contemporary radio | Epic |  |
| Italy | October 30, 2015 | Contemporary hit radio | Epic |  |
แหล่งข้อมูลอื่น

เนื้อเพลงเต็มของเพลงนี้ ที่เมโทรลิริกส์
สีน้ำเงิน

"น้ำเงิน" เปลี่ยนทางมาที่นี่ สำหรับความหมายอื่น ดูที่ น้ำเงิน (แก้ความกำกวม)
| น้ำเงิน |
| --- | --- |
 

Spectral coordinates
ความยาวคลื่น: ประมาณ 450–495 nm
Frequency: ~670–610 THz
     Color coordinates
Hex triplet: #0000FF
ระบบสี RGBB (r, g, b): (0, 0, 255)
HSV (h, s, v): (240°, 100%, 100%)
CIELChuv (h, s, v): (32, 131, 266°)
Source: HTML/CSS
B: อยู่ในช่วง [0–255] (ไบต์) 
สีน้ำเงิน เป็นหนึ่งในแม่สี ทั้งแม่สีทางแสง และทางวัตถุธาตุ เป็นแม่สีที่มีความยาวคลื่นต่ำที่สุด แสงสีน้ำเงินมีบริเวณช่วงคลื่นระหว่าง 440-490 นาโนเมตร เป็นสีที่ใกล้เคียงกับสีฟ้าและสีกรมท่า และถือเป็น 1 ในแม่สีร่วมกับ สีแดง และสีเหลือง
สีน้ำเงิน เป็นสีในกลุ่มสีโทนเย็น สีน้ำเงินเป็นสีที่สร้างความสุขุมเยือกเย็น หนักแน่นและละเอียดรอบคอบ ใช้ในการสร้างแรงบันดาลใจและการแสดงออกทางศิลปะได้ดีอีกด้วย ขณะที่สีฟ้าให้ความรู้สึกแบบเดียวกับสีเขียว คือ สบายตา ให้ความรู้สึกเป็นอิสระ ปลอดโปร่ง โล่งใจ ลดความร้อนรุ่มกระวนกระวายใจลงได้
สัญลักษณ์สีน้ำเงิน

สีน้ำเงิน เป็นสีแทนสัญลักษณ์ของความสุขุม ความรอบคอบ และมิตรภาพ
สีน้ำเงิน เป็นสีแทนสัญลักษณ์ของความเป็นผู้ชาย
ในทางลบ สีน้ำเงินเป็นสัญลักษณ์ของบาปราคะ
เป็นสัญลักษณ์สีของวันศุกร์
ในประเทศไทย สีน้ำเงินปรากฏเป็นสีตรงกลางในธงไตรรงค์ มีความหมายถึง สถาบันพระมหากษัตริย์
สีน้ำเงิน ในทางการเมืองไทย เป็นสีประจำกลุ่มนายเนวิน ชิดชอบ, กลุ่มเพื่อนเนวิน, พรรคภูมิใจไทย, พรรคพลังประชารัฐ, พรรครวมไทยสร้างชาติ ในขณะที่สีฟ้า เป็นสีประจำพรรคประชาธิปัตย์
สีน้ำเงิน เป็นสีประจำทีมเชลซี, ทีมเอฟเวอร์ตัน, ทีมเลสเตอร์ซิตี, ทีมชัลเคอ 04, ทีมชาติญี่ปุ่น, ทีมชาติอิตาลี, ทีมชาติฝรั่งเศส,ทีมชาติไทยและสีน้ำเงินเข้ม หรือสีกรมท่า เป็นสีประจำทีมบุรีรัมย์ยูไนเต็ด และ     บีจี ปทุม ยูไนเต็ด ในขณะที่สีฟ้าของสีของทีมแมนเชสเตอร์ซิตี และทีมชลบุรีเอฟซี
สีน้ำเงิน เป็นสีประจำตัว กึมมี สมาชิกวง เครยอนป๊อป เกิร์ลกรุปเกาหลี
สีฟ้าหม่น เป็นสีประจำทหารบก เหล่าทหารม้า
สีน้ำเงิน เป็นสีประจำวงซูเปอร์จูเนียร์ บอยแบรนด์ของประเทศเกาหลีใต้
สีน้ำเงินเป็นสีประจำสายการบินนิวเจนแอร์เวย์ ส่วนสีฟ้าเป็นสีประจำสายการบินบางกอกแอร์เวย์
สีน้ำเงิน เป็นสีประจำของธนาคารกรุงเทพ
สีน้ำเงิน เป็นสีประจำของธนาคารยูโอบี
สีฟ้าอ่อน เป็นสีประจำของธนาคารกรุงไทย
สีน้ำเงินอ่อน เป็นสีประจำของธนาคารทหารไทย
สีน้ำเงิน เป็นสีประจำของสถานีโทรทัศน์เอ็นพีทีวี
สีน้ำเงิน เป็นสีประจำของกองทัพอากาศ
สีประจำสถาบันการศึกษา

สีน้ำเงิน เป็นสีประจำคณะวิทยาศาสตร์ มหาวิทยาลัยเกษตรศาสตร์
สีฟ้าใส เป็นสีประจำคณะบริหารธุรกิจ มหาวิทยาลัยเกษตรศาสตร์
เป็นสีประจำมหาวิทยาลัยมหิดล
สีตาแมว เป็นสีประจำคณะอักษรศาสตร์ มหาวิทยาลัยศิลปากร
สีครามฝรั่ง เป็นสีประจำคณะศึกษาศาสตร์ มหาวิทยาลัยศิลปากร
เป็นสีประจำโรงเรียนสาธิตมหาวิทยาลัยศิลปากร
เป็นสีประจำโรงเรียนสันป่าตองวิทยาคม
เป็นสีประจำคณะนิเทศศาสตร์
เป็นสีประจำโรงเรียนละหานทรายรัชดาภิเษก
เป็นสีประจำโรงเรียนดำรงราษฎร์สงเคราะห์
สีฟ้าคราม เป็นสีประจำคณะบริหารธุรกิจและการบัญชี มหาวิทยาลัยขอนแก่น
เฉดสีเว็บ

| ชื่อที่ใช้ใน  HTML | R  G  B Hex | R  G  B Hex | R  G  B Hex | ตัวอย่างสี |
| --- | --- | --- | --- | --- |
| Lightcyan | E0 | FF | FF |   |
| Paleturquoise | AF | EE | EE |   |
| Aqua | 00 | FF | FF |   |
| Aquamarine | 7F | FF | D4 |   |
| Turquoise | 40 | E0 | D0 |   |
| Mediumturquoise | 48 | D1 | CC |   |
| Darkturquoise | 00 | CE | D1 |   |
| Powderblue | B0 | E0 | E6 |   |
| Lightsteelblue | B0 | C4 | DE |   |
| Lightblue | AD | D8 | E6 |   |
| Skyblue | 87 | CE | EB |   |
| Lightskyblue | 87 | CE | FA |   |
| Deepskyblue | 00 | BF | FF |   |
| Cornflowerblue | 64 | 95 | ED |   |
| Steelblue | 46 | 82 | B4 |   |
| Cadetblue | 5F | 9E | A0 |   |
| Mediumslateblue | 7B | 68 | EE |   |
| Dodgerblue | 1E | 90 | FF |   |
| Royalblue | 41 | 69 | E1 |   |
| Blue | 00 | 00 | FF |   |
| Mediumblue | 00 | 00 | CD |   |
| Darkblue | 00 | 00 | 8B |   |
| Navy | 00 | 00 | 80 |   |
| Midnightblue | 19 | 19 | 70 |   |